**Generalforsamling 24. februar 2020**

**Valg af dirigent:** Som vanligt er Mette valgt.

Dagsorden er rettidigt udsendt.

**Valg af referent:** Sofie

Ruth har bagt kage.

**Beretninger:**

* Bestyrelsesformanden aflagde beretning. Godkendt
* Gruppelederen aflagde beretning. Vedlagt. Godkendt
* Kasserer gennemgik regnskabet. Udleveret og forefindes i Spejderhuset. Godkendt

**Fremtidigt arbejde i gruppen:**

* Der er planlagt fremstød i SFO for at få flere børn – primært ulve. Der er plads til flere børn, men også flere ledere.
* Der kigges allerede frem mod Spejdernes Lejr 2020. Det bliver forventeligt en dyr lejr, hvorfor vi finder billigere løsninger på årets og næste års lejre.
* Vi sender nogle af vores unge spejdere på kursus til sommer. De skal på Roland 1, som er et praktisk kursus – en uge i telt. Kurset betales af gruppen. ½ kørsel betales også af gruppen (dog ikke kurset på Bornholm, hvor kørsel er med i prisen).
* Der er nye toner omkring Frederiksbergfesten. Vi finder det ikke rigtigt muligt at forsætte med loppemarked. Y´s mens vil forsat gerne være en del af festen – men i en ny form. Vi er forsat ikke lagt helt fast på et program, men det bliver noget med et børneloppemarked.
* Vi har drøftet fremtidig kontingent og betaling for ture og lejre. Det er meget de samme personer - og overvejende lederne, - der trækker det store læs i forhold til det arbejde, der lægges i og omkring gruppen. Dette drøftes videre til næste bestyrelsesmøde.

**Valg af gruppeleder og gruppeassistent:**

* Lederne har valgt Sofie som gruppeleder. Liselotte var ikke tilstede ved valget, men er forsat gruppeassistent, såfremt hun ønsker dette.

**Valg af medlemmer til gruppebestyrelsen:**

* Randi Larsen er ikke på valg i år
* Anders Bjældager er ikke på valg i år
* Hans Henrik Graakjær udtræder
* Jesper Damgaard Schwartzbach udtræder
* Dorthe Gerlif udtræder
* Michael Vennersdorf udtræder
* Lars Daneskov indtræder for en toårig periode
* Anne Lise indtræder for en toårig periode

**Valg af bilagskontrollanter:**

* Niels Phillip Jensen forsætter
* Anne Lise ophører, da hun indtræder i grupperådet
* Henrik Vestergård Karnøe indtræder

**Eventuelt:**

* Gruppen skal blive bedre til at gøre opmærksom på, hvad der sker i gruppen. Dette må vi arbejder videre med.
* Vi kan gøre noget for at lave en liste af forældre og andre, der kan deltage i gruppens arbejde – måske på det mere praktiske plan. Dette arbejder vi også videre med.

**Konstituerende gruppemøde:** onsdag d. 4. marts kl. 18.30

**Gruppelederens beretning**

I 2019 fik Bisp Absalon en venskabsgruppe i Sydslesvig - Karsten Thomsen Gruppe. De var på besøg her hos i marts, hvor vi viste Sorø frem fra den kedeligste side i rusk og regn. Vi havde dog alligevel en rigtig god weekend. Vi fulgte den op med deltagelse på Sommerlejr i Tydal – Det var DSS (Dansk Spejderkorps Sydslesvig) korpslejr i anledning af deres 100 års jubilæum. Det kom der mange kontakter og gode venskaber ud af. Lise, der er leder i Karsten Thomsen Gruppe, afholdt f.eks. vores nytårsappel ved Nytårsparaden i Lynge kirke i år. Til sommer ses vi igen på fælles sommerlejr på Næsbycentret.

I 2019 deltog ledere fra gruppen for første gang i en del år på kursus. Vi tog på Linjen ud i Roskilde. Det var en god oplevelse. I år er vi også nogle, der tager afsted, denne gang også med en forældrerepræsentant fra gruppebestyrelsen.

Vi har igen i år deltaget i div. løb og turneringer. Bæverne og ulvene deltog i den årlige turnering - Ulvene gik af med sejren - og alle bæverne kom med hjem. Troppen deltog for første gang i Thors natøvelse - og blev suverænt ....nr. sidst. Men pyt! Det gælder jo om at være med!

Som noget nyt havde vi i 2019 fælles oprykning en formiddag i august. Det var en god dag - så det gentager vi nok i år.

Vi prøver at være med, når der sker noget fælles med de andre spejdere i kommunen og distriktet. F.eks. Tænkedag og Spejdergildehal. Det er sjovt at være mange, og sundt at se, at vi er flere end os selv, og at spejdere fås i mange farver.

Vi prøver også at være synlige i bybilledet. F.eks. Ved vores egen Frederiksbergfest, vores deltagelse med salg ved koncerten i præstens have, samt deltagelse i Folkemødet i Sorø.

Vi har i år haft en lille tilbagegang i antallet af børn. Vi har pt. 62 medlemmer - det er 10 færre end i 2018. Vores Familiespejdere har vi desværre ikke gang i pt. - men vi vil meget gerne starte noget op igen. Vi har i 2019 fået en ny leder - der rykkede op sammen med Familiespejderbørnene - det er dejligt, og betyder, at vi har plads til flere børn. Vi kunne dog stadig godt bruge en leder mere hos bæverne, da det er meget håndholdt i den enhed. De øvrige enheder er dækket fornuftigt ind med ledere af begge køn. Men der er altid plads til flere ledere!

*/Sofie Knudsen, Gruppeleder*